Document ID: 32004D0641

SKLEP KOMISIJE
z dne 14. septembra 2004
o spremembi Sklepa 2002/627/ES o ustanovitvi skupine evropskih regulatorjev za elektronska komunikacijska omrežja in storitve
(Besedilo velja za EGP)
(2004/641/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju naslednjega:
(1)
S Sklepom Komisije 2002/627/ES (1) je bila ustanovljena skupina evropskih regulatorjev za elektronska komunikacijska omrežja in storitve.
(2)
Operativne izkušnje s to skupino so pokazale, da je treba razjasniti vprašanja v zvezi s članstvom v skupini in delo skupine osredotočiti na naloge, povezane s tekočim nadzorom izvajanja novih ureditvenih okvirjev za elektronska komunikacijska omrežja in storitve.
(3)
Vse države članice so vzpostavile regulativne organe, ki so pristojni za tekoči pregled nad delovanjem trga za elektronske komunikacije -
SKLENILA:
Člen 1
Sklep 2002/627/ES se spremeni na naslednji način:
1.
Člen 2 se črta;
2.
V člen 3 se vstavi naslednji odstavek:
„Skupina v okviru svojih pristojnosti bodisi na lastno pobudo bodisi na zahtevo Komisije svetuje in pomaga Komisiji pri vseh vprašanjih, ki se nanašajo na elektronska komunikacijska omrežja in storitve.“
3.
Člen 4 se nadomesti z naslednjim:
„Člen 4
Članstvo
1. Skupina je sestavljena iz vodij neodvisnih nacionalnih regulativnih organov, ki so bili vzpostavljeni v vsaki državi članici in katerih glavna odgovornost je pregled nad tekočim delovanjem trga za elektronska komunikacijska omrežja in storitve, ali iz njihovih zastopnikov.
Vsaka država članica ima enega člana. Komisija je ustrezno zastopana in skupini zagotavlja sekretariat.
2. Zadevni nacionalni organi iz odstavka 1 so našteti v Prilogi. Komisija ta seznam redno preverja z vidika sprememb, ki jih države članice uvedejo glede imen ali pristojnosti teh organov.“
4.
Člen 5 se spremeni na naslednji način:
(a)
prvi odstavek se črta;
(b)
v zadnjem odstavku se prvi stavek nadomesti z naslednjim:
„Strokovnjaki iz držav EGP, ki niso članice Evropske unije, in držav, ki so kandidatke za pristop k Evropski uniji, lahko v skupini sodelujejo kot opazovalci.“
5.
Besedilo iz Priloge k temu sklepu se doda kot priloga.
Člen 2
Ta sklep začne veljati na dan objave v Uradnem listu Evropske unije.
V Bruslju, 14. septembra 2004

Labels: 12
15